HIØ-AVDELING FOR HELSE- OG SOSIALFAG

SYKEPLEIERUTDANNINGEN

Ny og utsatt integrert eksamen i sykepleiefaglige, medisinske og naturvitenskapelige

emner, hovedemne 1, 2 og 3

Kull 2001/3 og 2000/4 29. august 2003 kl. 09.00 – 15.00 6 timer


PASIENTHISTORIE

Ragnar Berg  er 75 år og får besøk av hjemmesykepleien fordi han har hatt slag. 

.

Nylig ble han utredet av fastlegen på grunn av slapphet og vekttap på flere kilo i løpet av et par måneder.  Det ble tatt en rekke blodprøver, EKG, røntgen torax og avføringsprøver. Han har nå fått brev fra legen, der det står at han har forhøyet stoffskifte (hypertyreose). Det er sendt henvisning til sykehuset for å vurdere hvilken behandling han bør ha, og han venter på innkalling derfra.

Du arbeider i hjemmesykepleien og er nå på besøk hos Ragnar Berg. Du skal trene litt med ham og reagerer på at han blir svært andpusten av noen øvelser han før klarte fint.  Når du spør om han blir sliten, er svaret at han får så lett ubehagelig hjertebank for tiden. Du kjenner på pulsen hans og noterer deg straks at den er påfallende rask og ujevn.

Oppgave 1
(50 %)

a) Gjør kort rede for symptomer og komplikasjoner ved hypertyreose.

b)
Gjør rede for hvilke detaljer som bør noteres ved en nøyaktig observasjon av puls. 

c) Gjør rede for hvilke opplysninger og observasjoner det er viktig å registrere hos Ragnar Berg i den situasjonen som er beskrevet. 

d) 
Beskriv hvilke tiltak som bør vurderes i denne situasjonen. Begrunn svaret ut fra de 

opplysningene og observasjonene du nevner i svaret på spørsmål c).

(Oppgave 2, 3, 4 og 5: 50% til sammen)

Oppgave 2

a) Gjør rede for hvilke indre og ytre faktorer som påvirker menneskets smerteopplevelse. 

b) Gjør rede for hvilke kvalifikasjoner du mener sykepleier bør ha for å kunne gi god individuell smertelindring.

Oppgave 3

Gjør rede for de mest sentrale begrepene i Joyce Travelbees sykepleietenkning knyttet til sykepleierens rolle og metoder.

Oppgave 4

a) Hva er anemi?

b) Nevn de tre hovedmekanismene som kan føre til anemi.

c) Gjør rede for hvordan jernmangel kan oppstå.

Oppgave 5

Lillegull Kolle er 49 år og har diagnosen schizofreni. Hun bor i egen leilighet og er uføretrygdet. Hun har tilbud om å få være på et dagsenter på DPS (distriktpsykiatrisk senter) i nærheten. Hennes hovedproblem er ambivalens. Hun bruker mye tid på å bestemme seg for hva hun skal fylle dagene med. Broren bor i nærheten sammen med kone og barn, og inviterer Lillegull på middag. Han forteller at hun sliter med å bestemme seg for om hun skal komme eller ikke, og melder ofte avbud til slutt. Lillegull liker tyrolermusikk og å gå på kafe.

a) Beskriv hovedsymptomene ved schizofreniene, og gjør rede for symptomet ambivalens.

b) Velg ut og vurder egostyrkende sykepleieprinsipper som kan være aktuelle i møte med Lillegull.

Sensurfall fredag 19. september 2003.

Lykke til!

